TIJORAT FAOLIYATI UChUN MO‘LJALLANGAN TOVARLARNI OLIB KELUVChI JISMONIY ShAXSLARNI RO‘YXATDAN O‘TKAZIShNI TARTIBGA SOLISh ChORA-TADBIRLARI TO‘G‘RISIDA

Tovarlarni import qilish va ularni sotish bilan shug‘ullanuvchi jismoniy shaxslar faoliyatini yanada tartibga solish, savdoning uyushgan, madaniyatli shakllarini rivojlantirish maqsadida Vazirlar Mahkamasi qaror qiladi:
 1. Ma’lumot uchun qabul qilinsinki, Hukumat tomonidan qabul qilingan qarorlarga muvofiq tijorat faoliyati uchun mo‘ljallangan tovarlarni olib keluvchi jismoniy shaxslar (“chetdan tovar olib keluvchilar”):
 eksport-import operatsiyalarini va chakana savdoni amalga oshirish huquqi bilan yuridik shaxs bo‘lmasdan yakka tartibdagi tadbirkorlar sifatida ro‘yxatdan o‘tishlari shart;
 “Erkin muomalaga chiqarish” rejimida rasmiylashtirilgan yuk bojxona deklaratsiyasi, muvofiqlik sertifikatlari mavjud bo‘lganda, tegishli to‘lovlar to‘langan taqdirda savdo komplekslarida yakka tartibdagi tadbirkorning faqat o‘zi bevosita olib kelgan import tovarlar bilan chakana savdoni amalga oshirishga haqlidirlar. 
 2. 2004-yil 1-sentabrdan boshlab tijorat faoliyati uchun mo‘ljallangan tovarlarni olib keluvchi jismoniy shaxslar (“chetdan tovar olib keluvchilar”)ni yuridik shaxs bo‘lmasdan yakka tartibdagi tadbirkorlar sifatida davlat ro‘yxatidan o‘tkazish jismoniy shaxsning yashash joyidagi tumanlar (shaharlar) Davlat soliq inspeksiyalarida (hozir bo‘lish tartibida) amalga oshiriladigan tartib belgilansin.
 Yuridik shaxs bo‘lmasdan, import tovarlarni olib keluvchi yakka tartibdagi tadbirkorlar o‘z faoliyatini amalga oshirish uchun:
 tijorat bankida hisob raqamlari ochishi;
 eksport-import operatsiyalarini va chakana savdoni amalga oshirish huquqiga ruxsatnomani belgilangan tartibda rasmiylashtirishi;
 O‘zbekiston Respublikasi Davlat soliq qo‘mitasi, Iqtisodiyot vazirligi, Moliya vazirligi, Tashqi iqtisodiy aloqalar agentligi, Davlat bojxona qo‘mitasi, Markaziy banki, Adliya vazirligi yuridik shaxs bo‘lmasdan tijorat faoliyati uchun mo‘ljallangan tovarlarni olib kelayotgan yakka tartibdagi tadbirkorlarni davlat ro‘yxatidan o‘tkazish, hisobga qo‘yish va import operatsiyalar subyektlarining hisobga olish kartalarini berish tartibi to‘g‘risidagi nizomni 2004-yil 1-sentabrgacha bo‘lgan muddatda ishlab chiqsinlar va tasdiqlash uchun Vazirlar Mahkamasiga kiritsinlar.
 Yuridik shaxs bo‘lmasdan tijorat faoliyati uchun mo‘ljallangan tovarlarni olib kelayotgan yakka tartibdagi tadbirkorlarni davlat ro‘yxatidan o‘tkazish bo‘yicha mazkur qarorda nazarda tutilgan chora-tadbirlarga rioya etilishi uchun shaxsiy javobgarlik O‘zbekiston Respublikasi Davlat soliq qo‘mitasi va hududiy soliq organlarining birinchi rahbarlari zimmasiga yuklansin.
 3. Tumanlar (shaharlar) hokimliklari huzuridagi tadbirkorlik subyektlarini ro‘yxatdan o‘tkazish inspeksiyalarida ilgari davlat ro‘yxatidan o‘tgan yuridik shaxs bo‘lmasdan tijorat faoliyati uchun mo‘ljallangan tovarlarni olib kelayotgan yakka tartibdagi tadbirkorlar 2004-yil 1-noyabrgacha bo‘lgan muddatda yashash joyidagi tumanlar (shaharlar)ning Davlat soliq inspeksiyalarida qayta ro‘yxatdan o‘tishlari shart.
 4. Yuridik shaxs bo‘lmasdan tijorat faoliyati uchun mo‘ljallangan tovarlarni olib kelayotgan yakka tartibdagi tadbirkorlar davlat ro‘yxatidan o‘tkazilganligi uchun tumanlar (shaharlar) soliq inspeksiyalari tomonidan eng kam oylik ish haqining 1 baravari miqdorida davlat boji undiriladi. 
 5. O‘zbekiston Respublikasi Davlat soliq qo‘mitasi 2004-yil 1-sentabrdan boshlab:
 yuridik shaxs bo‘lmasdan tovarlar importi bilan shug‘ullanayotgan yakka tartibdagi tadbirkorlarning hisobga olish registri yuritilishini, unga sodir etilgan import operatsiyalari va budjetga tegishli to‘lovlar to‘g‘risidagi ma’lumotlar kiritilishini;
 7. Belgilansinki, mazkur qaror chiqqunga qadar yakka tartibdagi tadbirkorlar tomonidan O‘zbekiston Respublikasi hududiga olib kelingan va “Vaqtincha saqlash” rejimida joylashtirilgan tovarlarning bojxona rasmiylashtiruvi ilgari belgilangan tartibda amalga oshiriladi. 
 8. O‘zbekiston Respublikasi Adliya vazirligi manfaatdor vazirliklar va idoralar bilan birgalikda amaldagi qonun hujjatlariga ushbu qarordan kelib chiqadigan o‘zgartirish va qo‘shimchalar to‘g‘risida bir oy muddatda Vazirlar Mahkamasiga takliflar kiritsin. 
 9. Mazkur qarorning bajarilishini nazorat qilish O‘zbekiston Respublikasining Bosh vaziri Sh.M. Mirziyoyev zimmasiga yuklansin.